钦定古今图书集成/明伦汇编/氏族典/第089卷 > 卢琰
## 钦定古今图书集成/明伦汇编/氏族典/第089卷 > 卢琰

按《宋史卢琰传》：“琰字钖圭，淄州淄川人。父浚，右谏议
大夫。琰，太平兴国八年举进士，解褐历城主簿，历大
理评事，知安吉县，三迁太常丞，通判并州。至道中，就
加太常博士。咸平二年，选为开封府判官，会狱空，有
诏奖之，迁工部员外郎，为河北转运副使。以职务修
举，召入，迁秩刑部，复遣之任。契丹入边，车驾幸澶州”，
琰单骑赴行在。契丹请和，琰求归阙，以使劳优拜吏
部员外郎、判三司三勾院，权户部副使。时议东封，又
权京东转运使，加户部郎中，复判三勾院。大中祥符
二年，以本官兼侍御史知杂事。数月，授三司度支副
使。祀汾阴，岁命同判留守司、三司，加吏部郎中，俄拜
右谏议大夫、知永兴军府。五年，再为河北转运使。六
年卒，年五十九。